Столове от варел за градината | Градина 24\nДизайн 24.03 08:48 592 0\nСтолове от варел за градината\nНе само въображение, но са нужни и ясен план и майсторлък\nНа прага на пролетта и най-обикновени метални варели могат да бъдат източник на креативност, за да вдъхнем нов живот в градината. Като например с тези елегантни столове, които могат да намерят място във вашия дом или да красят двора ви.\nНужен ви е подробен план преди да започнете, както и да се снабдите с нужните консумативи.\nКакво да приготвите: празни варели; шперплат; материал за седалката (кожа и дунапрен); гумен кант за мебели; метални скоби; боя; поп-нитове и винтове.\nИма няколко начина за изрязване на варела в зависимост от това каква крайна форма искаме. В случая е представен дизайн, който ще ни позволи да имаме доста висока облегалка, както и да направим два стола от един варел.\nСтъпка 1: Планиране\nВзимаме размерите на варела. От голяма помощ може да бъде CAD програма за 3D моделиране, за да направим скица.\nНарисувайте варела „отворен“. Основните размери се определят от това, което изглежда добре, когато скицирате линиите на изрязване. Най-важното нещо, с което трябва да се съобразите, е когато добавяте ред, да речем горе вляво, трябва да добавите същия в горния десен ъгъл. За да сте сигурни, че сте направили двойна симетрична форма, може да тествате своята скица като копирате горната половина, обърнете я и наложите върху другата половина.\nСтъпка 2: Къде да режем?\nЗа да маркираме по-лесно линиите, изрежете радиуса на кривите върху парче хартия, за да можете по-лесно да ги нарисувате върху извитата повърхност. След като определим централната линия (например от логото на варела), започваме да чертаем с молив.\nСтъпка 3: Най-трудната част\nЗа рязането ще са ни нужни ъглошлайф с тънък диск и прав шлайф. Защитете се с маска за цяло лице или предпазни очила. Започнете с повторно маркиране на линиите с правия шлайф, който основно отстранява боята. Така ще виждаме линиите по-лесно, когато използваме ъглошлайфа. След това с него изрежете хоризонталните и вертикалните линии. Ако ъглите ви затрудняват, може да се връщате към правия шлайф.\nСлед като сме изрязали варела, можем да видим как двете половини са еднакви. Минете краищата с малко шкурка, за да премахнете по-голямата част от остротата.\nСтъпка 4: Ред е на седалката и облегалката\nИзрязваме кръгло парче от 18-милиметров шперплат в същия диаметър, който сме измерили по-рано на варела. В същите размери правим и двата дунапрена. За да ги оформите, може да си помогнете като ги изрежете наполовина. Оформете ръбовете, за да не са остри. Опънете кожата и я закрепете към шперплата с много телбод.\nЗа облегалката използваме четири парчета шперплат, покрити както седалката с дунапрен и кожа. Закрепете ги на парче твърд картон с винтове. Преди това обаче можете да увиете картона с парче непромокаем плат/полиетилен.\nСтъпка 5: Да боядисаме\nТук вече е същинският момент на индивидуалното творчество. В случая, за да се запази усещането за „индъстриъл“ стила на варела, е боядисана само вътрешната част. Тъй като под седалката ще има "рафт“, за там е избран тъмен цвят. В контраст на него са ярките цветове за частта на облегалката.\nСтъпка 6: Закрепване на меките части\nСедалката лесно можем да закрепим със скоби за стелажи, поп-нитове и нитачка. Четири стелажни скоби ще свършат работа. Закрепете облегалката на варела с четири винта.\nФинална стъпка е да прикрием ръбовете на варелите, например с гумено уплътнение за автомобил.


Онлайн вестник Струма - Крими - Спешно съобщение! Възнаграждение за човека, който намери откраднатия джип от село Бистрица\nТрагедия: Цяло семейство повито в черно! Двама братя и бременна жена загинаха под свлачище На първи януари църквата отбелязва Обрезание Господне и се почита паметта на Свети Василий Велики Селска кухня! Друсан кебап\nСпешно съобщение! Възнаграждение за човека, който намери откраднатия джип от село Бистрица\n30 август 2018 11:25 13101 прочита\nСобственикът на откраднатия вчера джип Toyota Land Cruiser в с. Бистрица пусна снимки на возилото си с апел, ако някои го намери да му позвъни\n,,ОТКРАДНАТ!!! ИЗДИРВА СЕ!!! Днес към 05:00ч. е откраднат джип Toyota Land Cruiser цвят:Бордо Рег:КН8374АС от с. Бистрица гр. Дупница. Моля всеки който е видял или чул нещо да позвъни на телефон-0890505455 или0893523991!! Възнаграждение!"\nОще за: джип кражба Бистрица Още от: Крими


Любопитни факти за хот-дога : Готварски, кулинарни рецепти\nЛюбопитни факти за хот-дога\nЗамисляли ли сте се, какво не знаем за хот-дога? Всъщност кренвиршите са една от най-старите форми на обработени храни, споменати в Одисеята на Омир, твърдят от foodpanda.\nХот-дог е вид сандвич с кренвирш или варена наденица. Традиционно се продава с пълнеж от лютеница и горчица, но може да е добавен кетчуп, пресни или мариновани зеленчуци, бекон и подправки.\nНо как точно възниква идеята за тъй наречения хот-дог (hot dog, буквално: горещо куче)?\nКак да си приготвим домашен хот дог\nВъпреки че хотдогът е типичен американски сандвич, корените му са в Германия. Има твърдение, че този вкусен сандвич е създаден в края на 1600 г. от Йохан Георххнер, месар, който живее в Кобург, Германия. Според този доклад Георгхенер по-късно пътува до Франкфурт, за да популяризира новия си продукт.\nНемците доказват в специално изследване, че първите подобни на хотдог закуски се правят в Германия дори още през 1487г. (пет години преди откриването на Америка). В началото на 19 в. немските емигранти в пренасят технологията за производство на този сандвич в Америка.\nГодината 1893 е важна дата в историята на хот-дога. В Чикаго през тази година на колумбийското изложение е имало орди от посетители, които консумирали големи количества колбаси в хляб, като удобна, евтина и лесна храна.\nСамото наименование вероятно идва от реклама в САЩ, където в снимките е използван дакел, давайки името на сандвича.\nТрадиционно хот-дога се продава с добавка от кетчуп и горчица, но може да се добави и лютеница. Днес има много вариации на хот-дога, в които се слагат зеленчуци и различни подправки.\nХот догът е най-популярната храна на спортни срещи и увеселителни паркове. Всеки 4-ти човек изяжда поне по един, по време на подобни мероприятия.\nВнимавайте с честата консумация на хот-дог, защото има високо съдържание на мазнини, сол и натриев нитрат.\n« Чудни десерти с малини Фестивал на боровинките »


Кметът на Бургас се срещна с гласа на Малмстийн, "Талисман" и "Джърней" | Kafene.bg\nКметът на Бургас се срещна с гласа на Малмстийн, "Талисман" и "Джърней"\nКметът на Община Бургас Димитър Николов се срещна вчера (31 юли) с вокала на легендарните рок банди на Ингви Малмстийн, „Талисман” и „Джърней” – Джеф Скот Сото. Певецът с уникална бленда на гласа гостува в кабинета на кмета по негова покана.\nПо време на разговора стана ясно, че рок легендата възнамерява да снима най-новия си клип в Бургас. Джеф Скот Сото веднага получи покана от Димитър Николов да заснеме няколко кадъра от видеото в неговия кабинет. Звездата на музикалната рок – сцена одобри идеята на кмета и го попита на каква възраст е Бургас и дали в неговата история е имало по-млад градоначалник от Димитър Николов. Знаменитият вокалист разказа за желанието си да доведе в Бургас своите лични приятели – Глен Хюз и музикантите от „Юрап”, за да направят заедно един незабравим спектакъл за гражданите и гостите на Бургас. Най-рано това може да се случи догодина, спомена той.\nНа срещата стана ясно, че куфарът с дрехи на певеца не е пристигнал още от летище София. Кметът Николов подари на своя гост тениска на Община Бургас и обеща да го направи почетен гражданин на Бургас. Реакцията на градоначалника бе съвсем навременна, тъй като стана ясно, че сърцето на певеца е пленено от бургаско момиче и той смята да закупи свой апартамент в бургаския комплекс „Зорница”.\nЗвездата на световната музикална сцена има над 60 албума с негово участие зад гърба си. В тях изпълнителят си партнира с редица невероятни китаристи и музиканти – „Ван Хален”, Аксел Руди Пел, Браян Мей от „Куин”, Глен Хюз, басист и вокалист на рокдинозаврите „Дийп Пърпъл”, с когото са лични приятели и много др. Въпреки участията му в тежки метъл и хард рок – банди певецът предпочита по-мелодичните и солови изпълнения. В последните години Джеф Скот Сото развива солова кариера.\nСнуп Дог ще идва в София


Доналд Тръмп на среща с военни: Това е "затишие пред буря" - bTV Новините\nДоналд Тръмп на среща с военни: Това е "затишие пред буря"\nЖурналистите не разбраха какво има предвид държавният глава\nПубликувано в 15:18 ч. 06.10.2017 г. - Обновено в 19:54 ч. 06.10.2017 г.\nИзказване на американския президент Доналд Тръмп, направено на среща с висши военни в Белия дом, стана едно най-цитираните в медиите, пише в. "Вашингтон пост".\nДокато позираше за официална снимка с военни и съпругите им, поканени на вечеря в Белия дом, Тръмп посочи хората край себе си и попита малката група допуснати репортери: "Знаете ли какво е това, момчета?". След провиквания: "Кажете ни" президентът отговори: "Може би е затишие пред буря". Журналистите поискаха да научат какво точно има предвид, каква буря се задава. За Иран ли става въпрос, за "Ислямска държава" ли?\n"В тази зала са събрани най-страхотните военни в света, това ще ви кажа", отвърна Тръмп и добави: "Благодаря на всички ви, че дойдохте".\nВ отговор на последен репортерски опит да стане ясно за каква точно "буря" говори президентът, Тръмп каза: "Ще разберете".\nИзказването му идва в момент, когато се очаква да разкрие решението си дали да потвърди подписа на САЩ под документа за ядреното споразумение с Иран.\n"Не трябва да допускаме Иран да се сдобие с ядрени оръжия", заяви Тръмп по време на срещата с военните. "Иранският режим подкрепя тероризма и изнася насилие, кръвопролития и хаос из целия Близък изток. Ето защо трябва да сложим край на продължаващата агресия и ядрени амбиции на Иран. Те не спазват духа на споразумението си", добави той.\nНа въпрос дали е решил да потвърди или отхвърли иранското ядрено споразумение Тръмп отвърна: "Ще чуете за Иран съвсем скоро."\nТереза Мей иска нова сделка от ЕС за ирландската граница


Как да си настроя еквалайзера - Програми - Проблеми и Дискусии - kaldata.com - Форуми\nКак да си настроя еквалайзера\n30 август 2020 в Програми - Проблеми и Дискусии\nЗдравейте. Някой има ли идея как мога да си настроя еквалайзера за оптимално звучене на музиката. Слушам метъл, рок, транс. Пробвам презетите, но нещо не ме кефят.\nТова е нещо, което трябва да се съобрази с 1) твоята система и 2) твоят вкус. Едва ли някой може да ти даде съвет, който магически ще заработи за теб.\nА този EQ е къде? В талафона, талавизора, усилватела на комшийката...?\nКак? Краткият отговор - на слух - да ти допада звученето.\nДългият и по-труден:\nПробвам презетите, но нещо не ме кефят.\nЩом презетите не ти допадат, трудно ще го нагласиш от еквалайзерите. Може звуковата карта да е некачествена. Имах такава на VIA вградена в едно дъно и така и не можах да я накарам да звучи добре. Може също проблема да е в тонколоните.\nАко тонкорекция от +/-6db не е достатъчна за постигане на желано звучене има некачествен компонент във веригата - възпроизвеждан звуков файл- DAC - усилвател- тонколони.


справка по чл.73 ал 6 о ЗДДФЛ Длъжностна х-ка експерт, ...\nRE: Прекратяване на трудов договор bejkowa 03.05.2021 15:54\nЗдравейте! Аз имам подобен казус. Работник назначен по чл. 67 ал. 1 т. 1КТ във връзка с чл 70 ал. 1 от КТ със срок на изпитание 6 месеца с 30 дни предизвестие / еднакъв за двете страни/ и в полза на работодателя желае да напусне, но без да спази предизвестието. По какъв чл. От КТ ще бъде най-правилно? Благодаря.\nRE: Прекратяване на трудов договор jhoro 03.05.2021 16:58\nОтговор на bejkowa(03.05.2021 15:54): Здравейте! Аз имам подобен казус. Работник назначен по чл. 67 ал. 1 т. 1КТ във връзка с чл 70 ал. 1 от КТ със срок на изпитание 6 месеца с 30 дни предизвестие / еднакъв за двете страни/ и в полза на работодателя желае да напусне, но без да спази предизвестието. По какъв чл. От КТ ще бъде най-правилно? Благодаря.\nНяма как хем да е „еднакъв за двете страни“, хем да е „в полза на работодателя“!\nНай-добре е - чл. 325, ал. 1, т. 1 „по взаимно съгласие на страните, изразено писмено“!\nRE: Прекратяване на трудов договор TaNikKa 03.05.2021 17:02\nОтговор на jhoro(03.05.2021 16:58):\nА в изпитателния срок?\nRE: Прекратяване на трудов договор jhoro 03.05.2021 17:15\nОтговор на TaNikKa(03.05.2021 17:02): А в изпитателния срок?\n„Чл. 70. (2) (Нова - ДВ, бр. 25 от 2001 г., в сила от 31.03.2001 г.) В договора по ал. 1 се посочва в чия полза е уговорен срокът за изпитване. Ако това не е посочено в договора, приема се, че срокът за изпитване е уговорен в полза и на двете страни.\nЧл. 71. (1) До изтичане на срока за изпитване страната, в чиято полза е уговорен, може да прекрати договора без предизвестие.“\nRE: Прекратяване на трудов договор TaNikKa 03.05.2021 17:18\nНо нямаме данни за договора.\nНа практика има и такива случаи- в изпитателния срок е без предизвестие и за двете страни.\nRE: Прекратяване на трудов договор TaNikKa 03.05.2021 17:45\nНа практика в повечето дружества като се работи като в работническо-мениджърски дружества, може и работник в изпитателен срок да напусне без да отработи предизвестие и без да дължи обезщетение за неспазено предизвестие.\nRE: Прекратяване на трудов договор b0b0 03.05.2021 18:07\nКое е неясно - срокът на предизвестие е еднакъв за страните (няма как иначе), а изпитването е в полза на работодателя. Две различни неща са, и независими едно от друго .\nЩом работникът не иска да спази предизвестието или се договаря за взаимно съгласие, или си тръгва и плаща обезщетение за неспазеното предизвестие. Пише заявление, че иска да напусне от дата ... без да спази предизвестието и не идва на работа от тази дата. Какво толкова има да му се мисли.\nRE: Прекратяване на трудов договор jhoro 03.05.2021 18:40\nОтговор на b0b0(03.05.2021 18:07): Кое е неясно - срокът на предизвестие е еднакъв за страните (няма как иначе), а изпитването е в полза на работодателя. Две различни неща са, и независими едно от друго.\nНе са толкова различни - затова е чл. 72, ал. 1.\nRE: Прекратяване на трудов договор XXXXX 03.05.2021 19:06\nОтговор на jhoro(03.05.2021 18:40):\nБи ли цитирал какво точно пише в чл. 72, ал.1, че нещо не мога да го открия :(\nRE: Прекратяване на трудов договор b0b0 03.05.2021 20:00\nНамерих един :)\nЧл. 72. (1) Трудов договор с пенсионер се сключва само ако за същата работа няма кандидат, който не е пенсионер. Липсата на кандидат се удостоверява от бюрото по труда.\n(2) Трудов договор с пенсионер, навършил 60 години - за мъжете, и 55 години - за жените, се сключва за определено време, но за не повече от 1 година.\nRE: Прекратяване на трудов договор jhoro 03.05.2021 20:05\nОтговор на XXXXX(03.05.2021 19:06): Би ли цитирал какво точно пише в чл. 72, ал.1, че нещо не мога да го открия :(\nМахни си „капаците“ и ще видиш, че е грешка. По-рано цитирах чл. 71, ал. 1.\nПросто - не мога да редактирам.\nRE: Прекратяване на трудов договор XXXXX 03.05.2021 21:31\nЯвно твоя КТ поне 20 годишен :)\nОтговор на b0b0(03.05.2021 20:00):\nRE: Прекратяване на трудов договор XXXXX 03.05.2021 21:32\nТо и 71/2 няма общо със срока на предизвестие, ама щом си рекъл....\nОтговор на jhoro(03.05.2021 20:05):\nRE: Прекратяване на трудов договор Liglyo 03.05.2021 21:34\nНе са. Но нямат нищо общо.\nБаси колко си зле. Елементарни неща не схващаш.\nП.п Не взимам предвид сгрешения член.


Бой за елитните школа – трима първолака за 1 място\nМилион и триста за видеоочи около училища в София\nПадат таксите на частните училища\nСвободни места в столичните топучилища почти няма\nКампанията за записване на първолаци вече върви с пълна пара. По три хлапета чакат за място в елитните школа още преди края на март. Това показа проверка на "Монитор" в столичните средни училища.\n"Вече имаме над 300 заявления, а местата в паралелките за първи клас са 96", съобщи директорката на 31-во СУЧЕМ Николина Николчева.\nТройно над плануваните места са заявленията и в 18-о СОУ. За 168 стола в момента се състезават над 450 ученици.\nСъотношението три към едно важи и в 32-ро СОУ "Свети Климент Охридски", където заявленията са над 400, а местата 144.\nТрадиционно официалното записване ще започне след 24 май. Майките обаче вече се редят на опашки за подаване на молби и документи за прием на детето си в желаното училище.\nИ въпреки че подаването на заявления започна преди около месец, свободни места в топучилищата вече няма.\nТрадиционно най-малките ученици ще бъдат отсявани чрез класиране по определени критерии, разработено от всяко училище. Наскоро Комисията за защита от дискриминация обяви, че ще проверява критериите за дискриминация.\n"До момента до нас не е достигала официално такова становище", коментира шефката на Столичния регионален просветен инспекторат Ваня Кастрева. По тази причина директорите на школата са обявили обичайните от няколко години насам критерии за прием на първолаци.\nС предимство се приемат децата, които живеят в близост до сградата и тези, които имат родители преподаватели. Тези критерии носят по около 20 точки бонус на хлапето.\nТолкова получават и кандидат-първолаците, чието братче или сестриче учи в същото школо.\nЕтикети София училища школа Ваня Кастрева първокасници Комисията за защита от дискриминация


Home » Без категория » "ФИЧ" КАЗАХА ТЕЖКАТА СИ ДУМА! ЕТО В КАКВО СЪСТОЯНИЕ ОСТАВЯ БОЙКО БОРИСОВ БЪЛГАРИЯ!\nПремиерът в оставка Бойко Борисов получи поредно признание за работата си. Международната агенция „Фич рейтингс“ потвърди дългосрочния кредитен рейтинг на България ‘BBB-‘ в чуждестранна и местна валута, със стабилна перспектива, съобщиха от пресцентъра на Министерството на финансите.\nПотвърдени са и таванът за рейтинг на страната ‘ВВВ+’, както и краткосрочният кредитен рейтинг в чуждестранна валута ‘F3′. В положително отношение, рейтингът е подкрепен от доброто състояние на публичните финанси и от благоприятното развитие при външните финанси на България. Като ограничаващ фактор при оценката се посочва нестабилната политическа перспектива, пораждаща риск от блокиране на структурните реформи.\nТези реформи са необходими за ускоряването на дългосрочния потенциален растеж на икономиката и за достигане равнището на брутния вътрешен продукт (БВП) на глава от населението при страните с по-висок кредитен рейтинг. „Фич“ прогнозира среден реален растеж на БВП от 2,8 % за 2017-2018 г., който е ревизиран нагоре от 2,4 % – прогноза, направена преди шест месеца. Тези очаквания за по-висок растеж, над текущия среден темп от 1,8 % за последните пет години, предполагат по-бърза конвергенция в дохода на глава от населението към страните, които са оценени с по-висок кредитен рейтинг.Advertisement:\nИзпълнението на бюджета е благоприятно за 2016 г. и от агенцията прогнозират дефицит от 0.9% на начислена основа, вместо първоначално планирания дефицит от 1,9%. Рейтингът на страната е подкрепен и от положителното развитие на външните финанси.\nПродължаващият излишък по текущата сметка през последните години и високото равнище на международните валутни резерви осигуряват стабилност на валутния борд. „Фич“ посочва факторите, които индивидуално или колективно биха предизвикали повишаване на оценката за рейтинга.Advertisement:\nТова са по-силен потенциален растеж на БВП и ускоряване на процеса на конвергенция; продължаващо подобряване във външните финанси на страната; фискална консолидация, която поддържа стабилността на публичните финанси, пише Пик.\nМесечен хороскоп за месец юли-4 зодии ще бъдат щастливи! Късметът ще огрее и на тяхната улица най-после!Валери Божинов се закани люто: Тя е моя, искам си я! (Ще съсипе ли щастието на Николета)Диетоложката на всички звезди Енджи Касабие разкри как да отслабнем с лекота и без глад. Ексклузивно интервюМалина получи неочакван удар от собствения си син!Двама братя убили 15-годишния Георги, баща им бил полицай, вижте къде са арестувани младежите (ВИДЕО)До гуша й дойде да се унижава: Емилия залепи звучен шамар на Коко Динев! (виж с кого му отмъщава)ПЪЛЕН ОБРАТ ЗА ДВОЙНИЯ РАЗСТРЕЛ В СОФИЯ! Убиецът е шеф на фирмата! Вижте само кои са жертвите!Джена и Наско Стоев пред раздяла? (Двамата в лют скандал след раждането)Вижте в каква разкошна вила живее Еркан Петеккая и коя е жената до него! (Снимки от дома му с жена му)Какво се случва с Гена Трайкова? Неузнаваема е! (Снимка)Сега нямам, но когато имам, ще ви върна 2.30 – Трогателната история на един дядо, която разтърси БългарияТест за 1 минута-За мен всичко излезе вярно! Няма да ви кажа, какво първо видях на картинката, за да не ви подвеждамAdvertisement:


TRC, всичко за марката! - Page 8\nНесгъваеми ножове (фабрични) »\nTRC, всичко за марката!\nАвтор Тема: TRC, всичко за марката! (Прочетена 47928 пъти)\n« Отговор #175 -: 03 Май, 2019, 16:17:23 »\nМиналата седмица се обзеводох с Apocalypse и apocalyptic finish, вече си мисля, дали да не ида до армс да взема и втората бройка, страхотен нож и покритието е доста интересно, на места изглежда ръждиво, прегоряло и не знам си какво, абе мега яката работа.\nЕдинствената забележка беше проблясък, който с няколко движения на строп с 6, 3, 1 и 0.5 микрона вече няма и спомен от него, а ножа стана от остър - адски остър.\nПотребителско име: kirilov13\n« Отговор #176 -: 10 Май, 2019, 19:25:05 »\n(21 човека харесват това)\n« Отговор #177 -: 12 Май, 2019, 13:08:56 »\nЦитат на: Кирилов13 в 10 Май, 2019, 19:25:05\nАз да попитам, този Сплинтер е прекръстен на This is Freedom и първата версия не се произвежда? Само от М390 ли го има? Колко е дебел пред режещия? Distal taper e нали? Нещо му се загледах\n« Отговор #178 -: 12 Май, 2019, 13:33:07 »\nМоят Сплинтер е от Elmax, не е дистал, фул флат и е ок 0,5-0,6 зад РР\n« Отговор #179 -: 12 Май, 2019, 14:58:01 »\nМоя се води все още Сплинтер.\nСтоманата е М 390, за разлика от първия вариант има накатка по микартата и вече го няма надписа Пехота дизайн.\nДруга разлика от първия вариант е по малката дебелина на острието преди вторичния скос, моя е от порядъка на 0,4 мм. Това го прави много добър резач, което му е и основната дейност на ножчето.\nВече е пробван на сухо акациево дърво, впива се агресивно, дръжката е удобна при силово рязане и дялкане, никакви поражения по режещия ръб. Доволен съм, обичам резачите.\nТази снимка дава отговор на въпроса ти дали е Distal taper.\n« Отговор #180 -: 13 Май, 2019, 07:58:12 »\n« Отговор #181 -: 13 Май, 2019, 20:30:03 »\n« Отговор #182 -: 14 Май, 2019, 06:10:31 »\nИ двата са страхотия\n« Отговор #183 -: 17 Май, 2019, 19:42:16 »\n(17 човека харесват това)\n« Отговор #184 -: 17 Май, 2019, 21:45:21 »\nПоследният нов ТR-12, който може да бъде купен някъде. Бях го харесал за любимата, но тя пък не го щя.\n« Отговор #185 -: 17 Май, 2019, 22:24:50 »\nЦитат на: Кирилов13 в 17 Май, 2019, 19:42:16\nАз, като пълен бастун относно фиксовете, да попитам нещо. Има един пич- Пехота се зове по чуждите форуми. То тоя мен дали няма пръст в тази фирма като някакъв дизайнер, защото третия нож от снимката поразително прилича на един негов, ловен нож, който е споделял в американския Блейдфорум. Прощавайте, но съм лаик относно този тип остриета и може би ви разсмях, но това е за мен е идеалната геометрия и визия за фиксиран нож.\n« Отговор #186 -: 17 Май, 2019, 22:33:59 »\nВесо - лаик, звучи като Ман Юн - шампион!\n« Отговор #187 -: 17 Май, 2019, 22:42:51 »\nЦитат на: han solo в 17 Май, 2019, 21:45:21\nИ мойта го не щя.\nАми, да ми е честит.\nЦитат на: Mamas в 17 Май, 2019, 22:24:50\nПехота е дизайнера на Сплинтер.\nПехота е дизайнера на Сплинтер. Първата версия беше с гладка микарта и на острието пишеше Пехота дизайн.\nМоя е втората версия с награпена микарта и по - малък чойл и вече без надпис с името на дизайнера. На мен лично повече ми допада втората версия.\n« Последна редакция: 17 Май, 2019, 22:49:19 от Кирилов13 »\n« Отговор #188 -: 18 Май, 2019, 10:53:49 »\nCплинтер и нa мен ми хaреcвa изключително много\nAко беше от някaкъв корaв ръждилник щеше дa ме изкуши прекaлено много\n« Отговор #189 -: 19 Май, 2019, 13:28:05 »\n« Отговор #190 -: 16 Юни, 2019, 16:29:49 »\n« Отговор #191 -: 21 Юли, 2019, 15:16:52 »\nПотребителско име: nikolai1205bb\n« Отговор #192 -: 27 Юли, 2019, 21:06:43 »\nЕдин харизматичен боец.\nIMG_20190726_145118.jpg (180.01 kB, 490x654 - видяно 83 пъти.)\nIMG_20190726_144941.jpg (227.29 kB, 872x654 - видяно 89 пъти.)\nIMG_20190726_144817.jpg (236.29 kB, 872x654 - видяно 74 пъти.)\nIMG_20190726_144539.jpg (224.55 kB, 872x654 - видяно 72 пъти.)\n(24 човека харесват това)\n„Стоманата разсича плътта; стоманата разсича костите; стоманата не разсича стомана." Миямото Мусаши\n« Отговор #193 -: 28 Септември, 2019, 12:47:19 »\n« Отговор #194 -: 01 Октомври, 2019, 09:53:01 »\n« Отговор #195 -: 13 Октомври, 2019, 19:27:42 »\n« Отговор #196 -: 13 Октомври, 2019, 19:32:14 »\nМного ми харесва,ама наистина много.\n« Отговор #197 -: 14 Октомври, 2019, 19:12:47 »\n« Отговор #198 -: 10 Ноември, 2019, 10:42:59 »\n« Отговор #199 -: 12 Ноември, 2019, 11:54:51 »\nБлагодарение на Arms-Bg придобих втория си нож ТRC. Това е CLASSIC FREEDOM. Невероятен мъник, страшно ме кефи. Напоследък нещо си падам предимно по малките фиксове. Може да е от ЕГН- то... Този конкретно ме радва страшно много. Нямам търпение да го вкарам в употреба.\nIMG_20191112_110629.jpg (255.03 kB, 1254x940 - видяно 31 пъти.)\nIMG_20191112_110736.jpg (58.95 kB, 705x940 - видяно 33 пъти.)\nIMG_20191112_111129.jpg (64.21 kB, 705x940 - видяно 32 пъти.)\nIMG_20191112_111410.jpg (344.76 kB, 1254x940 - видяно 26 пъти.)\n(16 човека харесват това)


Испанци поръчват сувенири от „Морски знаци“ – НА БРЕГА\nСоциалното предприятие е сред най-успешните общински инициативи\nБургаските морски сувенири достигнаха испанските пазари. През лятото туристи харесали местните произведения на изкуството и след завръщането си в Испания направили поръчка за още от красивите предмети, произведени в общинското предприятие „Морски знаци“. Почитатели на символите на Бургас са и учените от Българската академия на науките, които отдавна са редовни клиенти на фирмата.\nСувенирите на „Морски знаци“ от две години вече обикалят света. Това разказа Ваня Петрова – директор на дружеството. Нейната цел е то да продължи да реализира продукцията си извън страната.\nЗамислено като социално предприятие, което да осигурява работа на хора в неравностойно положение, „Морски знаци“ е на път да се превърне в успяло търговско дружество, а продукцията му – в хит на сувенирния пазар.\nОще при създаването на общинското предприятие идеята е била да бъдат произведени сувенири, които да носят духа и характера на града. Така на пазара се появяват 50 различни артикула, които неизменно навяват спомени от Бургас.\nНаред с приходите от продажби на туристи и гости на града, малките подаръци често се поръчват и от Общината за различни проекти и събития.\nНай-големи печалби „Морски знаци“ реализира по време на активния туристически сезон. От април до октомври сувенирите на морска тематика могат да бъдат намерени на входа на Моста, както и на остров „Света Анастасия“. Желанието на Ваня Петрова е магазинчето на острова да заработи и през зимата, ако Островът се превърне в целогодишна атракция.\nРеализирането на допълнително приходи ще направи възможно и осигуряването на работа за още повече самотни и многодетни майки и хора с увреждания. Ежедневно с работниците в „Морски знаци” твори и дизайнер, който създава идейните проекти. Заедно със счетоводител и социален работник, заетите в предприятието са общо 12 души.\n„Морски знаци” се помещава в бл. 47 в ж.к. „Славейков”, като помещението е специално пригодено за дейността от друга общинска фирма – „Бургасинвест“. Там всеки делничен ден от 8 до 17 часа 8 бургазлии в неравностойно положение творят красиви сувенири. Изработените от тях произведения на изкуството в момента се предлагат в два обекта в Бургас – един временен / на площад „Тройката“/ и един целогодишен /до Часовника/.\nПроектът „Общинско социално предприятие „Морски знаци“ – Бургас. Нови възможности в подкрепа на социалното включване“ е сред най-успешните социални инициативи на Общината. Година и половина след официалния му финал, предприятието продължава да дава препитание на хора с нисък социален статус.\nРеализацията на проекта започва през май 2012 година, а днес вече има зад гърба си участие в няколко престижни поръчки и 50 различни вида сувенирни артикули, носещи бургаския дух и марка. Стойността на целия проект е почти 300 хил. лв., осигурени по Оперативна програма „Развитие на човешките ресурси – 2007 – 2013“.\nБургас Ваня Петрова Морски знаци общинско предприятие сувенири


73-годишна жена от Русе почина от изгаряния след - Новини 24/7\n2020-05-22 / 14:15:12 / Брадва / bradva.bg\n73-годишна жена от Русе почина от изгаряния след ...\nЖена загина след инцидент с газова бутилка.\n73-годишна жена от Русе почина от изгаряния след нелеп битов инцидент с газова бутилка. Нещастието е станало вчера малко след 9:00 часа сутринта в местността "Пасището" малко след изхода от Русе в посока София. Екипи на пожарната и „Спешна помощ“ са били изпратени по сигнал за пострадал човек. На място станало ясно, че на адреса живее възрастно семейство. Мъжът обяснил на пожарникарите, че 73-годишната му съпруга се е топлила с туристическа газова бутилка, на която е монтирана керамична плоча. Жената е гледала е телевизия и когато се е изправила, тъй като има проблеми с краката, е паднала върху нагорещената плоча, съобщи Русе Медиа. Пострадала е била откарана с линейка до УМБАЛ „Медика“, където е била настанена в отделението по пластика. За съжаление при инцидента е получила 90% изгаряния и тази сутрин е починала.\n2020-06-06 / 10:28:32 / България\nКосвените доказателства показват, че истината по-скоро е на страната на...\n......... 100 процента на нито едната страна. “Да не приемаме за чиста монета всичко, което казва Васил Божков, защото той има своите интереси, но по никакъв начин не приемаме за чиста монета, това, което казва другата страна - Бойко Борисов и Владислав Горанов, защото и те имат своите интереси“, каза Кадиев.\n2020-06-06 / 10:27:14 / Страната\n......... и 4 затворени заведения", каза Кулински. "Най-честите нарушения бяха свързани с това, че на места персоналът не беше обучен как да спазва изискванията. На места разстоянието между масите не се спазваше. Имаше и случаи, в които пък дезинфектантите бяха поставяни близо до храни", посочи още той.По публикацията работи: Петя Славова


Продажба на дълг | Счетоводни услуги\nАвторФорум КиК Инфо - Избрани статии\t 25.03.2013\nВъпрос: Фирма продава свой дълг (дългът е банков кредит) с договор за заместване в дълг. Какви осчетоводявания се правят при двете страни по него - фирмата поемател и другата фирма?\nОтговаря ст.н.с. д-р Живко БОНЕВ - д.е.с.\nОтговор: Приемаме, че договорът е правилно съставен с всички изискуеми се данни и съгласието на кредитора.\nЗаконът за задълженията и договорите с чл. 102 дава възможнност трето лице да замести длъжника с изрично съгласие на кредитора. Заместеният длъжник се освобождава от отговорност към кредитора.\nДо момента вие дължита на банката сума, друго лице ви замества в дълга и ще изплаща всички суми. В договора следва да има данни за целта, която определя вашите отношения с поемателя, а на тази основа и точните счетоводни статии. Те могат да бъдат различни. Например:\n1. Поемателят ви дължи сума. Поемайки вашето задължение, вие ще му опростите това вземане.\nТогава вие отписвате задължението си към банката и отписвате и вземането си от поемателя. Ако има разлики в сумите, отчитате и финансов резултат от финансовата операция. Поемателят отписва задължението си към вас и записва задължение към банката.\n2. Поемателят поема да плаща за ваша сметка.\nВие следва да отпишете задължението си към банката и ще възникне задължение към поемателя.\nПоемателят регистрира задължение към банката и вземане от вас. В зависимост от целта това вземане на поемателя може да се променя примерно с плащане на лихви.\n3. Възможно е договореност, че поемателят няма да търси от вас платените по вашето задължение суми.\nТогава следва да отпишете задължението си като приход.\nПри поемателя ще възникне финансова загуба и задължение към банката.\nВъзможни са и други варианти. Вие сочите "продажба", което означава разплащания между вас и поемателя, които трябва да са уточнени в договора, с който не разполагаме. Посоченото налага да уточните взаимоотношенията си с поемателя.\nАвторФорум КиК Инфо - Избрани статии 25.03.2013 Публикувано наИзбрани статии\nДанъчно облекчение за лични вноски за допълнително осигуряване и застраховане и


Стефка Славова представи ЕБВР пред кметове и бизнеса от регион "Тракия" - Parvomai.NET\n14:16, 05 юли 2013 г.\nСтефка Славова – член на борда на директорите на Европейската банка за въстановяване и развитие се срещна с бизнеса на Първомай и кметове и представители на общини от РАО „Тракия“ и нейния изпълнителен директор проф. Иван Върляков. Идеята е на кмета на общината Ангел Папазов. Госпожа Славова отговаря за одобряването на проекти от България Албания и Полша и работи в ЕБВР от 2010г. Кметът я представи като приятел на общината и човек, който може да обясни какви са целите на ЕБВР, да предложи помощ на бизнеса и общините. Срещата с нея беше възможност тя лично да запознае присъстващите с политиката на една световна банка, с инструмента за усвояване на средства от общините – ФЛАГ. В личното си познанство между Стефка Славова с директора на ЕБВР Даниел Берг, кметът видя възможност за създаване не лоби, което да бъде запознато с конкретния климат у нас и с проектите реализирани на местна основа.\nАз често идвам тук – в София – като представител на правителството в Борда на директорите-сподели Стефка Славова- отдавна с кмета сме си говорили дали да дойда, кога да дойда, да се срещна с кметове, с бизнеса… Така че днес се осъществи тази идея. Щастлива съм да бъда тука. Искам първо да направя кратка презентация, да представя ЕБВР, какви проекти финансира банката, да поговорим за евентуални бъдещи проекти. Идвам да комуникирам добре и да намерим начин как да оперираме с местния бизнес, с общини в целия регион. Малките и средни общини могат да се възползват от програмата ФЛАГ, която ЕБВР рефинансира. Община Първомай има 3 кредита в момента. Финансираме и други клиенти от този регион… Срещата е опознавателна, за да покажем какво има и какво предлагаме.\nОт направеното изложение стана ясно, че ЕБВР е създадена с цел да помогне прехода към пазарна икономика в източна Европа през 1991г. Сега вече тя инвестира и кредитира проекти и в Турция, Монголия, Египет, Тунис Йордания. За разлика от Световната банка усилията ѝ са насочени най- вече към частния бизнес. България има 0,8% акционерен дял. Банката финансира проекти над 5мил. Евро, до 250млн.евро. За по- малки проекти насочват фирмите и общините към търговски банки, които са финансирани от ЕБВР по кредитни линии- каквото са например кредитните линии за енергийна ефективност, за зелена икономика, за жилищно кредитиране и др. За миналата година са финансирали 23 проекта за 246млн. лева.\nСтефка Славова представи ФЛАГ като инструмент за усвояване на средства от европейските програми най-вече от общините. ФЛАГ се финансира от ЕБВР.\nВъв връзка с поставени от залата въпроси директорът заяви, че те са работили добре с последното редовно и служебно правителства и ,че продължават това разбирателство и с настоящото. Всяка държава има право да наложи вето върху даден проект, макар и да е одобрен от ЕБВР, каза г-жа Славова. Това се е случвало с два проекта за зелена енергия и един пловдивски за асфалтиране на малки улички. ЕБВР не финансира проекти за производство на цигари и алкохол – подчерта тя, но проявява интерес по отношение на аграрния бизнес.\nТя се обърна към залата и попита присъстващите какви проекти имате и как виждате държавната политика за развитие на частните инвестиции – подобрява ли се климатът? Това са въпроси, по които в залата отговор не беше получен, а и се предполага, че всеки си има собствено мнение, различно от това на другите. И макар представителят на банката да заяви, че не се толерират луксозни проекти, много от присъстващите бизснесмени не излязоха обнадеждени. Те признават, че техните проекти едва ли биха имали шанс за финансиране от ЕБВР. След официалната среща разговорите продължиха неформално, а г-жа Славова любезно разговаря и консултира бизнесмените и кметовете от региона.


Хороскоп за 16.12.2013 - Lamqta.com - Lamqta.com\nХороскоп за 16.12.2013\nДнес ще е много добре да пийнете в компанията на своя любим човек някаква екзотична напитка. Или макар поне някакъв алкохол. Но не се увличайте и не слизайте до баналната водка! Нещо с хубаво мезе и приятна беседа... И в подходяща обстановка, разбира се...\nДнес ще бъдете обладани от някакво желание, което, бидейки неизпълнимо, може да Ви изгори, но не и да Ващето щастие! Само че не трябва да седите със скръстени ръце и да чакате нещо да се случи! Може и да не го дочакате.


4-годишно дете е със съмнение за коронавирус в търновската болница - Великотърновски новини\n4-годишно момиченце, което е със съмнение за коронавирус, е настанено в отделението по педиатрия на МОБАЛ „Д-р Стефан Черкезов“. Детето е с двустранна пневмония, взети са му проби за доказване или отхвърляне на COVID-19, които още не са изследвани. Малката пациентка е прегледана от двама консултанти и й е назначено антибиотично лечение. Момиченцето има остри болките в гърдите и задух. От болницата информираха, че към момента не се налага кислородолечение и състоянието на пациентката е стабилно.\nВ късният следобед таткото на детето разпространи публикация във фейсбук. Тя гласи: „Дъщеря ми, Калина, която е 4 годишна, е с двустранна пневмония, със съмнения за коронавирус. В изключително тежко състояние и е със затруднено дишане. Намира се в Окръжна болница Велико Търново, в педиатрията.”\nПо непотвърдена информация майката на момиченцето се е върнала от Италия, но вместо да е под карантина, дошла с дъщеря си в болницата.\nКъм днешна дата близо 500 души от областта са поставените под домашна изолация от РЗИ, заради завръщане от чужбина.\nПо последни данни 201 са заболелите от COVID-19 в България. Заразените в света надхвърлят 200 000 човека.


Пирин пречупи десет от Ботев Враца – Тема Спорт\nПирин пречупи десет от Ботев Враца\n15 окт. | 18:17\nПирин Благоевград победи Ботев Враца с 3:1 в първия мач от 11-ия кръг на Първа лига. Домакините откриха в 37-ата минута с попадение на Красимир Станоев от дузпа, след което врачани останаха в намален състав след червения картон на Гонсало Виейра. Въпреки това гостите изравниха в добавеното време на първата част чрез Антонио Георгиев. През второто полувреме възпитаниците на Уорън Фийни бяха пълни господари на терен и 20 минути преди края на двубоя стигнаха до успеха след попадения на Преслав Йорданов и Станислав Костов.\nПървата опасна ситуация беше за домакините. След центриране от ъглов удар Станислав Костов надскочи защитник на домакините и с глава подаде към Александър Дюлгеров. Бившият защитник на ЦСКА стреля с глава от няколко метра, но Красимир Костов спаси.\nВ следващите минути двата тима започнаха постепенни атаки, като внимаваха да не оставят свободни зони в защита, с което да има предпоставки за опасни контраатаки на противника.\nВ 13-ата минута Мохамед Брахими напредна добре по лявото крило и подаде на Красимир Станоев до дъгата на наказателното поле. Полузащитникът си спря топката и веднага отправи удар, която обаче мина над вратата на гостите.\nДомакините поискаха дузпа след половин час игра, след като Брахими падна в наказателното поле на Ботев след единоборство с Валери Христов, но играчът на Пирин падна прекалено леко и съдията подмина ситуацията.\nВ 36-ата минута след консултация с ВАР съдията Вълков отсъди дузпа за нарушение на Гонсало Виейра срещу Петър Занев. Зад топката застана Красимир Станоев, който с много силен удар в дясната част на вратата остави безпомощен Красимир Костов – 1:0 за Пирин.\nВ 40-ата минута гостите останаха с човек по-малко, когато Гонсало Виейра извърши нарушение в центъра срещу Спас Георгиев и Владимир Вълков му показа втори жълт картон, с което остави тима си с човек по-малко на терена.\nДълбоков в добавеното време изпълнение на тъч доведе до неразбирателство в наказателното поле на Пирин. Най-съобразителен в ситуацията от всички се оказа Антонио Георгиев, който от границата на вратарското поле отправи силен удар и вкара за 1:1.\nДве минути след подновяването на играта Христофор Хубчев засече с глава центриране от ъглов удар, но топката премина на напречната греда на краси Костов.\nВ 49-ата минута Хубчев проби добре отляво и комбинира с Брахими в наказателното поле, който шутира от малък ъгъл, но Костов изби в корнер.\nМалко повече от двадесет минути преди края на мача резервата Преслав Йорданов вкара топката в мрежата на Ботев Враца и отново даде аванс на своя тим. След центриране отляво на Петър Занев, топката не бе избита от защитата в червено и Йорданов от близка дистанция отново даде аванс на своя тим.\nВ 72-ата минута „орлетата“ нанесоха нов смъртоносен удар по амбициите на Ботев Враца за победа. Двамата нападатели на домакините Станислав Костов и Преслав Йорданов комбинираха, като вкаралият втория гол подаде от лявото крило към Костов. Той бе позициониран по-добре от защитника на Ботев Враца и от по-малко от 10 метра за трети път прати топката в мрежата на гостите.\nВ следващите минути двамата треньори направиха редица смени, като Уорън Фийни пусна по-дефанзивни играчи, докато Моралес се опита да усили атаката на врачани с пускането в игра на играчи с по-офанзивен профил.\nВ 87-ата минута влезлият като резерва Антон Карачанаков финтира Валери Христов на лявото крило и нахлу в наказателното поле, но ударът му по земя по диагонала мина покрай вратата, което бе и последното по-сериозно действие пред една от двете врати.\nПИРИН БЛ – БОТЕВ ВР 3:1\n1:0 Красимир Стаоев 37′-д.\n1:1 Антонио Георгиев 45+3′\n2:1 Преслав Йорданов 69′\n3:1 Станислав Костов 72′\nБОТЕВ ВРАЦА: 76. Красимир Костов – 37. Валери Христов, 18. Илия Миланов, 30. Гонсало Виейра, 22. Мартин Николов, 6. Антонио Георгиев, 21. Сержиньо, 23. Юлиан Ненов, 7. Чавдар Ивайлов, 11. Виктор Василев, 20. Дориан Бабунски\nЛоко Сф загуби от новак в „Надежда“